记承天寺夜游中直接描写月下景物得诗句：庭下如积水空明，水中藻荇交横，盖竹柏影也。记承天寺夜游 朝代：宋代作者：苏轼元丰六年十月十二日夜，解衣欲睡，月色入户，欣然起行。念无与为乐者，遂至承天寺寻张怀民。怀民亦未寝，相与步于中庭。庭下如积水空明，水中藻荇交横，盖竹柏影也。何夜无月？何处无竹柏？但少闲人如吾两人者耳。